Stafrænt Ísland , fyrir hönd fjármála - og efnahagsráðuneytisins , hyggst standa fyrir útboði sem skila á rammasamningum fyrir allt að 18 teymi frá öflugum fyrirtækjum . Markmiðið er að teymin vinni með Stafrænu Íslandi að því að bæta þjónustu á island.is fyrir einstaklinga og fyrirtæki . Kynningarfundur fyrir áhugasöm fyrirtæki verður haldinn mánudaginn 16. desember . Útboð verkefnanna er liður í aðgerðaráætlun ríkisstjórnarinnar um eflingu stafrænnar þjónustu , sem er eitt af forgangsmálum stjórnvalda . Unnið er að því að Ísland verði á meðal þeirra fremstu í heiminum þegar kemur að stafrænni stjórnsýslu og opinberri þjónustu . Teymin munu vinna í samvinnu við Stafrænt Ísland og stofnunum að verkefnum fyrir island.is sem er miðlæg þjónustugátt . Verkefnin sem um ræðir snúa að þróun á stafrænni þjónustu , sem fellur undir Stafrænt Ísland og island.is . Útboðið felur í sér ríkar hæfis - og gæðakröfur en áhersla er jafnframt á að gera minni aðilum kleift að taka þátt . Gert er ráð fyrir að heildarumfang verkefna næstu tvö árin geti orðið allt að 60.000 klst. með fyrirvara um fjárveitingar til verkefnanna . Útboðið miðar að því að fá fjölbreytt teymi með öfluga reynslu og þekkingu sem vinna eftir og hjálpa til við að móta tæknistefnu island.is . Kynningarfundur verður haldinn í í atvinnuvega - og nýsköpunarráðuneytinu ( 1. hæð ) , Skúlagötu 4 Lindargötu mánudaginn 16. desember 2019 kl. 11:00 . Þar verður útboðið kynnt en spurningum verður aðeins svarað rafrænt . Þeir sem áhuga hafa á að mæta á kynningarfund um útboðsferlið sendi tilkynningu á [ email protected ] merkt : 21018 – Þverfaglegt teymi fyrir Stafrænt Ísland , fyrir kl. 9:00 mánudaginn 16. desember 2019 .